રિયોનાની બે કિડની IKDRC અમદાવાદ મોકલવામાં આવી અને રાજકોટની આઈ બેન્કમાં આંખો મોકલવામાં આવી. IKDRCના જણાવ્યા અનુસાર રાજકોટની એક વર્ષની ગ્રેસી અલ્પેશ લાખાણી સૌથી નાની ઉંમરે અંગદાન કરનાર ડોનર છે. ત્યારપછી બીજા ક્રમાંકે રિયોના છે. ડોક્ટર દિવ્યેશ વિરોજા જણાવે છે કે, રિયોનાને બ્રેઈન હેમરેજ થયુ હતું. તેના પરિવારે લીધેલો અંગદાનનો નિર્ણય વખાણવાલાયક છે. હું લોકોને મેસેજ આપવા માંગુ છુ કે જો નાના બાળકોના ઓર્ગન ડોનેટ કરી શકાતા હોય તો પછી મોટા લોકોએ અંગદાન કરવાથી ખચકાવું ન જોઈએ.